CELEX: 22021D0186
Language: bg
Date: 2018-07-06 00:00:00
Title: Решение на Съвместния комитет на ЕИП № 124/2018 от 6 юли 2018 година за изменение на приложение I (Ветеринарни и фитосанитарни въпроси) към Споразумението за ЕИП [2021/186]

25.2.2021   
               
               
                  BG
               
               
                  Официален вестник на Европейския съюз
               
               
                  L 67/3
               
            
         РЕШЕНИЕ НА СЪВМЕСТНИЯ КОМИТЕТ НА ЕИП
         № 124/2018
         от 6 юли 2018 година
         за изменение на приложение I (Ветеринарни и фитосанитарни въпроси) към Споразумението за ЕИП [2021/186]
         СЪВМЕСТНИЯТ КОМИТЕТ НА ЕИП,
         като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
         като има предвид, че:
         
                     (1)
                  
                  
                     Решение за изпълнение (ЕС) 2018/136 на Комисията от 25 януари 2018 г. за определяне на референтна лаборатория на Европейския съюз за болестта шап и за изменение на приложение II към Директива 92/119/ЕИО на Съвета по отношение на референтната лаборатория на Европейския съюз за везикулозна болест по свинете (1) следва да бъде включено в Споразумението за ЕИП.
                  
               
                     (2)
                  
                  
                     Решение за изпълнение (ЕС) 2018/136 отменя, считано от 1 януари 2019 г., Решение за изпълнение 2012/767/ЕС на Комисията (2), което е включено в Споразумението за ЕИП и което съответно следва да бъде заличено от Споразумението за ЕИП, считано от 1 януари 2019 г.
                  
               
                     (3)
                  
                  
                     Това решение се отнася до законодателството относно живи животни, различни от риби и аквакултурни животни, и животински продукти, като яйцеклетки, ембриони и сперма. Законодателството по тези въпроси не се прилага по отношение на Исландия, както е посочено в параграф 2 от уводната част на глава I от приложение I към Споразумението за ЕИП. По тази причина настоящото решение няма да се прилага по отношение на Исландия.
                  
               
                     (4)
                  
                  
                     Настоящото решение се отнася до законодателство относно ветеринарните въпроси. Законодателството по ветеринарните въпроси не се прилага по отношение на Лихтенщайн дотогава, докогато прилагането на Споразумението между Европейската общност и Конфедерация Швейцария относно търговията със селскостопански продукти включва Лихтенщайн, както е посочено в секторните адаптации на приложение I към Споразумението за ЕИП. Следователно настоящото решение няма да се прилага по отношение на Лихтенщайн.
                  
               
                     (5)
                  
                  
                     Поради това приложение I към Споразумението за ЕИП следва да бъде съответно изменено,
                  
               ПРИЕ НАСТОЯЩОТО РЕШЕНИЕ:
         
            Член 1
            Глава I от приложение I към Споразумението за ЕИП се изменя, както следва:
            
                        1.
                     
                     
                        В точка 9 (Директива 92/119/ЕИО на Съвета) в част 3.1 се добавя следното тире:
                        
                                    „—
                                 
                                 
                                    
                                       32018 D 0136: Решение за изпълнение (ЕС) 2018/136 на Комисията от 25 януари 2018 г. (ОВ L 24, 26.1.2018 г., стр. 3).“
                                 
                              
                  
                        2.
                     
                     
                        След точка 47 (Регламент (ЕС) № 415/2013 на Комисията) от част 3.2 се добавя следната точка:
                        
                                    „48.
                                 
                                 
                                    
                                       32018 D 0136: Решение за изпълнение (ЕС) 2018/136 на Комисията от 25 януари 2018 г. за определяне на референтна лаборатория на Европейския съюз за болестта шап и за изменение на приложение II към Директива 92/119/ЕИО на Съвета по отношение на референтната лаборатория на Европейския съюз за везикулозна болест по свинете (ОВ L 24, 27.1.2018 г., стр. 3).
                                    Този акт не се прилага за Исландия.“
                                 
                              
                  
                        3.
                     
                     
                        Текстът на точка 35 (Решение за изпълнение 2012/767/ЕС на Комисията) се заличава, считано от 1 януари 2019 г.
                     
                  
         
            Член 2
            Текстът на Решение за изпълнение (ЕС) 2018/136 на норвежки език, който ще бъде публикуван в притурката за ЕИП към Официален вестник на Европейския съюз, е автентичен.
         
         
            Член 3
            Настоящото решение влиза в сила на 7 юли 2018 г., при условие че са внесени всички нотификации, предвидени в член 103, параграф 1 от Споразумението за ЕИП (*1).
         
         
            Член 4
            Настоящото решение се публикува в раздела за ЕИП и в притурката за ЕИП към Официален вестник на Европейския съюз.
         
         
            Съставено в Брюксел на 6 юли 2018 година.
            
               
                  За Съвместния комитет на ЕИП
               
               
                  Председател
               
               Oda Helen SLETNES
            
         
         
            (1)  ОВ L 24, 27.1.2018 г., стр. 3.
         
            (2)  ОВ L 337, 11.12.2012 г., стр. 54.
         
            (*1)  Без отбелязани конституционни изисквания.